അനായാസ ജയവുമായി ഡല്ഹി സണ് റൈസേഴ്സിനെ തകര്ത്തത് എട്ട് വിക്കറ്റിന് ഐപിഎല്ലില് സണ് റൈസേഴ്സ് ഹൈദരാബാദിനെതിരെ ഡല്ഹി ക്യാപിറ്റല്സിന് മികച്ച വിജയം. എട്ട് വിക്കറ്റിനാണ് ഡല്ഹി ഹൈദരാബാദിനെ തകര്ത്തത്. ആദ്യം ബാറ്റ് ചെയ്ത സണ് റൈസേഴ്സ് 9 വിക്കറ്റ് നഷ്ടത്തില് 134 റണ്സെടുത്തു. മറുപടി ബാറ്റിംഗില് ഡല്ഹി 17.5 ഓവറില് രണ്ട് വിക്കറ്റ് മാത്രം നഷ്ടപ്പെടുത്തിയ വിജയലക്ഷ്യം കണ്ടു സ്കോര് ബോര്ഡ് തുറക്കും മുമ്ബേ ഹൈദരാബാദിന് ഡേവിഡ് വാര്ണറെ നഷ്ടപ്പെട്ടിരുന്നു. ഒരു ഘട്ടത്തില് ആറിന് 90 റണ്സ് എന്ന നിലയിലായിരുന്നു അവര്. വാലറ്റത്തിന്റെ പ്രകടനമാണ് മാന്യമായ സ്കോറിലേക്ക് ഹൈദരാബാദിനെ എത്തിച്ചത്. അബ്ദുല് സമദ് 28 റണ്സും റാഷിദ് ഖാന് 22 റണ്സുമെടുത്തു. വൃദ്ധിമാന് സാഹ 18, വില്യംസണ് 18, മനീഷ് പാണ്ഡെ 17 റണ്സെടുത്തു മറുപടി ബാറ്റിംഗില് 11 റണ്സെടുത്ത പൃഥ്വി ഷായെയും 42 റണ്സെടുത്ത ശിഖര് ധവാനെയുമാണ് ഡല്ഹിക്ക് നഷ്ടമായത്. 47 റണ്സുമായി ശ്രേയസ്സ് അയ്യരും 35 റണ്സുമായി റിഷഭ് പന്തും പുറത്താകാതെ നിന്നു.